ການສ້າງແຊລ໌ກະດູກ ໃນຫ້ອງທົດລອງ ວິທະຍາສາດ ປະສົບຜົນສຳເລັດ
ພວກແຊລ໌ ກະດູກເຫຼົ່ານີ້ ຖືກສ້າງຂຶ້ນມາ ຢູ່ໃນຫ້ອງທົດລອງ ວິທຍາສາດ ຈາກເນື້ອເຍື່ອ ທີ່ເຕັມໄປດ້ວຍໄຂມັນ ຂອງຜູ້ປ່ວຍເອງ.
ມີຄວາມຫວັງໃໝ່ ສຳຫຼັບຜູ້ຄົນທີ່ກະດູກເຊື່ອມເສຍ ກຸ່ມນັກວິໄຈກຸ່ມນຶ່ງ ໄດ້ຮັບຜົນ ສຳເລັດ ໃນການສ້າງແຊລ໌ກະດູກໃນຫ້ອງທົດລອງວິທະຍາສາດ ໃຫ້ ຄົນປ່ວຍ ທີ່ກະດູກຄາງ ເສຍຫາຍ ນັກຂ່າວ VOA Kevin Enochs ມີລາຍງານເລື້ອງນີ້ ຊຶ່ງວັນນະສອນ ຈະນຳລາຍລະອຽດມາສະເໜີທ່ານໃນອັນດັບຕໍ່ໄປ ພວກແຊລ໌ ກະດູກເຫຼົ່ານີ້ ຖືກສ້າງຂຶ້ນມາຢູ່ໃນຫ້ອງທົດລອງວິທຍາສາດ ຈາກເນື້ອເຍື່ອ ທີ່ເຕັມ ໄປດ້ວຍໄຂມັນຂອງຜູ້ປ່ວຍເອງ ຕໍ່ມາກໍເອົາມັນສັກເຂົ້າໄປໃນໂຕຂອງຜູ້ປ່ວຍທີ່ກະດູກຄາງກະໄຕຊຸດໂຊມ ແລະໃນເວລາ ຜ່ານໄປ ແຊລ໌ນັ້ນກໍຈະເລີ່ມກາຍເປັນກະດູກໃໝ່ ທ່ານ Ora Burger ຈາກກຸ່ມ Bonus Biogroup ກ່າວວ່າ ເທັກນິກນີ້ ແມ່ນໄດ້ສ້າງຂຶ້ນມາໂດຍບໍລິສັດ Bonus Biogroup ຂອງ ອິສຣາແອລ ຊຶ່ງພວກ ຜູ້ນຳພາຂອງຄະນະ ກ່າວວ່າ ມັນເປັນເລື້ອງທີ່ງ່າຍແລະກໍໄວດີ ທ່ານ Atara Novak ຈາກ Bonus Biogroup ກ່າວວ່າ  ກຸ່ມດັ່ງກ່າວ ພວມສືບຕໍ່ ທົດລອງ ກັບພວກສັດເພື່ອຊອກຫາວິທີທາງອື່ນເພື່ອຈະສາມາດນຳມາໃຊ້ ໃນການຕໍ່ ແລະສ້າງກະດູກໃໝ່ ເຊັ່ນກະດູກແຂນແລະກະດູກຂາໃນມວນມະນຸດເຮົາ ທ່ານ Ora Burger ກ່າວຕື່ມອີກວ່າ ຖ້າວ່າມັນໄດ້ຜົນ ກໍໝາຍຄວາມວ່າ ມັນຈະເປີດປະຕູໃຫ້ສັກກະຫຼາດໃໝ່ ສຳຫຼັບການ ປະດິດ ຄິດສ້າງກະດູກຂຶ້ນມາໃຊ້